საერთაშორისო კავკასიოლოგიური კონგრესი გაიმართება 3-5 ოქტომბერს, ქ. თბილისში. კონგრესისი ორგანიზატორები არიან თბილისის სახელმწიფო უნივერსიტეტი, საქართველოს მეცნიერებათა ეროვნული აკადემია და ილიას სახელმწიფო უნივერსიტეტი. კონგრესზე წარმოდგენილი იქნება 150-მდე მოხსენება. კონგრესის მუშაობაში, ქართველ კოლეგებთან ერთად, მონაწილეობას მიიღებენ მკვლევრები უკრაინის, ჩრდილოეთ კავკასიის, სომხეთის, აზერბაიჯანის, ევროპის, თურქეთის, ისრაელის, სამხრეთ კორეის, იაპონიის, ავსტრალიისა და კანადის წამყვანი სამეცნიერო ცენტრებიდან. ქართველი და უცხოელი მონაწილეები ისაუბრებენ კავკასიური ენების, ლიტერატურის, ისტორიის, ეთნოლოგიის, ხელოვნების ისტორიის, არქეოლოგიისა და ნუმიზმატიკის აქტუალურ საკითხებზე.

სხდომები ჩატარდება საქართველოს მეცნიერებათა ეროვნულ აკადემიაში, თბილისის სახელმწიფო უნივერსიტეტის I კორპუსში და გ. წერეთლის აღმოსავლეთმცოდნეობის ინსტიტუტში.

კონგრესის მუშაობის პერიოდში სუ-ს პირველ კორპუსში გაიხსნება მარიამ ლორთქიფანიძის ცხოვრება-მოღვაწეობისადმი მიძღვნილი გამოფენა, ხოლო გიორგი წერეთლის აღმოსავლეთმცოდნეობის ინსტიტუტში - თამაზ გამყრელიძის სახელობის აუდიტორია.

საერთაშორისო კავკასიოლოგიური კონგრესი ტარდება შოთა რუსთაველის საქართველოს ეროვნული სამეცნიერო ფონდის დაფინანსებით (გრანტი CS-II-22-223)